Rijeka, 15. veljače 2016.



**PREDMET: Je li moguć bolji dijalog znanosti i društva? Zaklada Sveučilišta u Rijeci predstavlja RRI Tools projekt**

Europa želi promovirati ne samo izvrsnu, već i društveno odgovornu znanost i tehnologiju naglašavanjem važnosti usklađivanja ciljeva istraživanja i inovacija s potrebama i vrijednostima društava.

Zaklada Sveučilišta u Rijeci 24. veljače 2016. organizira predstavljanje međunarodnog [**RRI Tools**](http://www.rri-tools.eu/)**projekta** čiji je cilj uključiti društvo u odluke o razvoju znanosti i tehnologije sa svrhom doprinosa pametnom, održivom i cjelovitom rastu.

RI Tools projekt provodi multidisciplinarni konzorcij 26 institucija predvođenih od strane [**“la Caixa” fondacije**](https://obrasocial.lacaixa.es/laCaixaFoundation/home_en.html) iz Španjolske. Projekt uključuje predstavnike iz širokog raspona sudionika – od istraživača, predstavnika civilnog društva, tvoraca politika, do obrazovnog sektora i poslovnog okruženja. Konačni ishod projekta bit će razvoj skupa digitalnih resursa za javno zagovaranje, obučavanje, širenje i implementaciju RRI projekta unutar programa Horizon2020.

Projekt se provodi u 19 europskih zemalja, a RRI Tools na Sveučilištu u Rijeci predstavit će **Dobrivoje Lale Erić**, voditelj Odjela za međunarodnu suradnju [Centra za promociju znanosti](http://www.cpn.rs/?lang=lat) iz Beograda. Uz sudjelovanje riječkih znanstvenika, istraživača, kreatora politika i organizacija civilnog društva, cilj je ne samo potaknuti diskusiju o projektu, nego i mogućnostima i izazovima implementacije društveno odgovornih načela u [lokalni kontekst](http://www.rri-tools.eu/).

Predstavljanje RRI Tools-a tek je prvi korak suradnje Zaklade Sveučilišta u Rijeci na projektu i u promociji društveno odgovorne znanosti.

Predstavljanje će se održati u srijedu **24. veljače 2016.** s početkom u **14 sati** u prostoru **Akvarija** na Kampusu (Radmile Matejčić 5).

Više informacija možete pronaći na mrežnim stranicama [Zaklade Sveučilišta u Rijeci](http://www.zaklada.uniri.hr/zaklada).

